《奉和圣制春日幸望春宫应制》
唐代·韦元旦

九重楼阁半山霞，四望韶阳春未赊。侍跸妍歌临灞涘，

留觞艳舞出京华。危竿竞捧中街日，戏马争衔上苑花。

景色欢娱长若此，承恩不醉不还家。

作者简介：韦元旦,京兆万年人。擢进士第，补东阿尉，迁左台监察御史。与张易之为姻属。易之败，贬感义尉。后复进用，终中书舍人。